ນາຍົກລັດຖະມົນຕີ Orban ແຫ່ງຮັງກາຣີ ຖືກເລືອກຕັ້ງ ໃຫ້ດຳລົງຕຳແໜ່ງ ອີກສະໄໝນຶ່ງ (ວີດີໂອ) 
ຄາດວ່າ ພັກ Fidesz ຂອງທ່ານ Viktor Orban, ພ້ອມກັບພັກນ້ອຍ ທີ່ເປັນພັນທະມິດ ຈະໄດ້ບ່ອນນັ່ງ ເກືອບ 2 ສ່ວນ 3 ຂອງຈຳນວນບ່ອນນັ່ງທັງໝົດ 199 ບ່ອນ ໃນສະພາແຫ່ງຊາດ.
ທ່ານ Viktor Orban ໄດ້ຖືກເລືອກເປັນນາຍົກລັດຖະມົນ ຕີຮັງກາຣີ ອີກສະໄໝນຶ່ງເປັນເວລາ 4 ປີ ຫຼັງຈາກການ ເລືອກຕັ້ງສະພາ ໃນວັນອາທິດວານນີ້ ທີ່ໄດ້ເຫັນຝ່າຍນິຍົມ ຂວາຈັດ ໄດ້ຮັບບ່ອນນັ່ງຫຼາຍຂຶ້ນເຊັ່ນກັນ ດ້ວຍບັດຄະແນນສຽງທີ່ຖືກນັບເກືອບໝົດແລ້ວ ພັກ Fidesz ຂອງທ່ານ Orban ແລະພັກປະຊາທິປັດຄຣິສ ຕຽນ ທີ່ເປັນພັນທະມິດນັ້ນ ເບິ່ງຄືວ່າຈະໄດ້ຮັບບ່ອນນັ່ງ 133 ບ່ອນ ຢູ່ໃນສະພາແຫ່ງຊາດ ທີ່ມີບ່ອນນັ່ງທັງໝົດ 199 ບ່ອນນັ້ນ ນາຍົກລັດຖະມົນຕີທີ່ມີຄວາມດີອົກດີໃຈ ໄດ້ອ້າງເອົາໄຊຊະນະ ໂດຍກ່າວວ່າ ອີກຄັ້ງ ນຶ່ງ ຮັງກາຣີເປັນບ່ອນທີ່ກຸ້ມຄ່າ ສຳລັບການດຳລົງຊີວິດ ແລະລ້ຽງຄອບຄົວ ພັກ Jobbik ທີ່ນິຍົມຂວາ ຄາດວ່າ ຈະຄວບຄຸມຢ່າງໜ້ອຍ 23 ບ່ອນນັ່ງ ຊຶ່ງແມ່ນ ເພີ້ມຂຶ້ນຈາກ ສະພາຊຸດກ່ອນ ພວກທີ່ຕຳໜິຕິຕຽນໃນທົ່ວຢູໂຣບ ໄດ້ກ່າວຫາພັກ Jobbik ວ່າຕໍ່ຕ້ານຊາວຢິວ ແລະ ຍຸຍົງໃຫ້ມີການກໍ່ຄວາມຮຸນແຮງ ຕ້ານຊາວຮັງກາຣີໂຣມາ ນັ້ນ ປະຊາຊົນຮັງກາຣີຜູ້ມີສິດປ່ອນບັດ ໄດ້ກ່າວຍ້ອງຍໍນາຍົກລັດຖະມົນຕີ Orban ວ່າ ໄດ້ຟື້ນຟູເສດຖະກິດທີ່ບໍ່ມີການເຕີບໂຕນັ້ນໃຫ້ດີຂຶ້ນ ຕະຫຼອດທັງຕັດອັດຕາຄົນ ຫວ່າງງານລົງ ແລະລົດຄ່າພະລັງງານລົງ ແຕ່ພວກຝ່າຍຄ້ານ ກ່າວຫາທ່ານວ່າ ເຮັດໃຫ້ພວກນັກລົງທຶນມີຄວາມຢ້ານກົວ ແລະປາບປາມພວກນັກຂ່າວ ທີ່ບໍ່ໃຫ້ການສະໜັບສະໜຸນນະໂຍບາຍຂອງທ່ານ ຢ່າງເຕັມສ່ວນ